「雙紅會」上演攻防大戰
2024年04月07日 13:30
東網電視
更多新聞短片
「雙紅會」大戰曼聯主場迎戰利物浦,「紅魔鬼」連續兩場補時失分,兩仗共失掉5分,今場面對兩連勝排喺榜首嘅「紅軍」,料曼聯今場形勢會較被動。
曼聯上周中以3比4不敵車路士,喺比賽過程中峰迴路轉,竟然喺補時階段連失兩球全失三分。最令主帥坦哈格頭痛,係輸波之餘是役有華拉尼、莊尼伊雲斯及卡斯美路先後傷出,簡直頭頭碰着黑。「紅魔鬼」目前已經被抛離,爭取前四資格艱難,坦帥亦備受壓力。今場面對氣勢如虹嘅利物浦,相信坦哈格必定落足柯打做好防守。
利物浦上周中以3比1擊敗錫菲聯重登榜首,頭號射手沙拿戰至六十分鐘便被換出,離場時更加黑面,主帥高普賽後表示咁係鬥心嘅表現。沙拿有足夠休息加上鬥心十足,今場面對「紅魔鬼」,有望再次取得入球。阿歷斯麥亞里士打及加普上場都有取得入球,紅軍以目前形勢及狀態,預計有望反客為主。